የልጅ እያሱ አባት ንጉስ ሚካኤል መሀመድ አሊ ይባሉ ነበር ፤ መሀመድ አሊ ንጉስ ሚካኤል ተብለው የተሾሙት እምነታቸውን ለውጠው ነበር ፤ ወሎ ውሰጥ በሰው ስም የሚከተለው እምነትን መለየት አዳጋች ነው ፤ የአቶ ደመቀ አባት አቶ መኮንን ሀሰን በማሻ አካባቢ የታወቁ አርሶ አደር ናቸው፡፡ እናታቸው ወ/ሮ እታዋ ተፈራ የቤት እመቤት ሲሆኑ አምስት ወንድምና አራት እህቶች አሏቸው ፤ አቶ ደመቀ ለአባታቸው ሁለተኛ ልጅ ናቸው ፤ አቶ ደመቀ ወ/ሮ አለሚቱ አሊን አግብተው ሁለት ወንድና አንድ ሴት ልጅ ከትዳራቸው ማፍራት ችለዋል ፤ አዲስ አበባ ዩኒቨርሲቲ በሚማሩበት ወቅት ለክረምት ወደ ቤተሰብ ሲሄዱ በልጅነታቸው እንደሚያደርጉት ቁርዓን በመቅራት እና የአባታቸውን ማሳ በማረስ ጤፍ ፤ በቆሎና ዳጉሳ በመዝራት አባታቸውን በስራ ያግዙ እንደነበር አብረዋቸው ከተማሩ እና በተለያየ ከፍተኛ የመንግስት ስልጣን ላይ ያሉ ሰዎች ይናገራሉ፡፡ ወሎ ውስጥ በአንድ ቤተሰብ ውስጥ እስልምናና ክርስትና አማኞችን ማግኝት ቀላል ነው ፤ አቶ ደመቀ በውይይት የሚያምኑ ሰው ናቸው ይባላሉ ነገር ግን በያዙት አቋም ግትርነት የሚያጠቃቸው ሰው ናቸው በማለትም በቅርብ የሚያውቋቸው ሰዎች ይናገራሉ ፡፡ የአቶ ደመቀን ይችን ካቀረብን ስለ አቶ ኃ/ማርያምና ስለ ወላይታ ጥቂት እንበል፡፡
